Maido Maadik
Maido Maadik (20. veebruar 1960 Tallinn – 13. detsember 2014) oli eesti helirežissöör. Ta lõpetas aastal 1978 Tallinna Muusikakeskkooli klaveri erialal (Mai Katsuba ja Lilian Semperi klassis) ning aastal 1983 Tallinna Riikliku Konservatooriumi (Lilian Semperi klassis). Aastatel 1982–1983 õppis ta Eesti Raadios helirežissööride kursustel (juhendajateks Asta Kuivjõgi ja Jaan Sarv). Ta töötas aastast 1983 helirežissöörina Eesti Raadios, aastast 1998 peahelirežissöörina ja aastast 2005 ka salvestus- ja ülekandeosakonna juhatajana.